Бейсен Абайұлы Құранбек

Бейсен Құранбек (1971 жыл 9 желтоқсан Алматы облысы Кербұлақ ауданы Қызылжар ауылы — 2020 жыл 18 мамыр Талдықорған) — журналист, қоғам қайраткері, тележүргізуші. Қазақстан Ұлттық арнасындағы "Айтуға оңай" бағдарламасының жетекшісі әрі жүргізушісі. Алматы облысы Жетісу телеарнасының директоры. ҚР Мәдениет қайраткері. Қазақстан журналистер одағы сыйлығының иегері. Талдықорғанның құрметті азаматы (2017).

 Толығырақ 
 Бейсен Құранбек 1971 жылы 9 желтоқсанда Алматы облысы Кербұлақ ауданы Қызылжар ауылында дүниеге келген. Қаңлы тайпасының Қара қаңлы руынан шыққан. 
 Әл-Фараби атындағы Қазақ ұлттық университетін бітірген.
  Еңбек жолын республикалық «Спорт» газетінде тілші, жауапты хатшы қызметтерінен бастаған. Ал қалған жылдарын қазақ телевидениесімен байланыстырып, «Рахат», «31-арна», «Хабар», Президент телерадиокешенінде қызмет атқарған. 
 2007 - 2012 жылдары Алматы облыстық «Жетісу» телеарнасының бас директоры болды. 
 2013 жылдан Қазақстан Ұлттық арнасындағы жалпақ жұртқа танымал «Айтуға оңай» әлеуметтік-тұрмыстық ток-шоуының жүргізушісі әрі жоба жетекшісі. 
 2014 жылдың қазан айынан 2020 жылға дейін Алматы облыстық «Жетісу» телеарнасының бас директоры болды.
2020 жылы 18 мамырда қайтыс болды.https://tengrinews.kz/kazakhstan_news/tanyimal-telejurgzush-beysen-kuranbek-kaytyis-boldyi-402551/https://kaz.nur.kz/1856206-belgili-telezrgizusi-bejsen-kranbek-kajtys-boldy.html

 Марапаттары 
 2006 - ҚР Президенті сыйлығының иегері
 Қазақстан журналистер одағы сыйлығының лауреаты
 Қазақстан Республикасының Мәдениет қайраткері
 "Жыл таңдауы" ұлттық сыйлығының иегері
 ҚР тұңғыш президенті - елбасының жеке алғыс хатымен марапатталған.
 2015 - "Тіл жанашыры" құрметті атағымен марапатталған (2015 6 қараша Астана)
 2015 - "Қазақстан халқы ассамблиясына 20 жыл" мерекелік медалі
 2016 - Елбасының жарлығымен мемлекеттік марапат "Ерен еңбегі үшін медалі" мен марапатталды.
 2017 - Талдықорған қаласының құрметті азаматы атанды.

 Дереккөздер 

Санат:Қазақстан тележүргізушілері
Санат:Қазақстан журналистері
Санат:Қазақстан журналистер одағы сыйлығының иегерлері
Санат:Әл-Фараби атындағы Қазақ ұлттық университеті түлектері
Санат:Рахат телекомпаниясы тұлғалары
Санат:Спорт & Kz тұлғалары